રાજ્યમાં ભારે વરસાદની આગાહી વચ્ચે છેલ્લા ત્રણ દિવસથી દક્ષિણ ગુજરાત અને સૌરાષ્ટ્રમાં સતત વરસાદ વરસી રહ્યો છે. ભારે વરસાદને જોતા રાજ્ય સરકારે NDRF ની ટીમને ખાંડે પગે રહેવા સૂચના આપવામાં આવી છે. હવામાન વિભાગે આગામી 72 કલાક ભારે અને અમુક વિસ્તારોમાં અતિ ભારે વરસાદની આગાહી કરી છે. વરસાદની આગાહીની વચ્ચે છેલ્લા ચોવીસ કલાકમાં દક્ષિણ ગુજરાતમાં ૧૭ ઇંચ જેટલો અતિભારે વરસાદ નોંધાયો હતો. ઉત્તર, મધ્ય અને સૌરાષ્ટ્ર-કચ્છમાં પણ નોંધપાત્ર વરસાદ નોંધાયો છે.